**ПРОЕКТ**

**ДОГОВОР ЗА ДОСТАВКА**

Днес, .................2017 г. в с. Калековец, общ. Марица, обл. Пловдив, между:

1. **ОБЕДИНЕНО УЧИЛИЩЕ „СВ. СВ. КИРИЛ И МЕТОДИЙ” – С. КАЛЕКОВЕЦ, с адрес: с. Калековец, общ. „Марица”, обл. Пловдив, ул. Демокрация 9, с код по БУЛСТАТ 000453876, представлявано от неговия директор Диян Александров Бухчев и счетоводител Янка Стоева Назлева, в качеството на** ВЪЗЛОЖИТЕЛ **от една страна,**

и

2...................................................**, ЕИК .............................., със седалище и адрес на управление: ..................................................................................................................................................................., представлявано от ................................., ЕГН ...................................., в качеството на ИЗПЪЛНИТЕЛ от друга страна,**

и във връзка със събрани и оценени оферти за **“Доставка на готови закуски и готов топъл обяд за учениците в ОбУ "Св. Св. Кирил и Методий" - с. Калековец за учебната 2017/2018 г.”**, се сключи настоящият договор, с който страните по него се споразумяха за следното:

**І. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава периодично – всеки учебен ден за срока на договора, да доставя в ученическия стол за хранене на ВЪЗЛОЖИТЕЛЯ, при пълно спазване на условията и изискванията по настоящия договор, на:

1. готови за консумация сутрешни закуски;

2. подкрепителни закуски преди обяда, съставени от плод/плодове – само за децата от подготвителната група;

3. готови за консумация следобедни закуски – само за децата от подготвителната група;

4. готова за консумация храна за обяд, състояща се от:

а) „първо ястие“ – (топла супа, таратор, др.);

б) „второ ястие“ – основно топло обедно ястие;

г) „трето ястие“ – десерт,

доставено в термо съдове и с пакетирани прибори за еднократна употреба, заедно с по 1 филия хляб към всяка порция, предназначена само за децата от подготвителната група, и отговаряща на нормативните изисквания за грамаж, калоричност и др. за тази възрастова група;

5. готово за консумация основно топло обедно ястие в термо съдове и с пакетирани прибори за еднократна употреба, заедно с по две филии хляб към всяка порция, предназначена за учениците от І до ІV клас, и отговаряща на нормативните изисквания за грамаж, калоричност и др. за тази възрастова група;

6. готово за консумация основно топло обедно ястие в термо съдове и с пакетирани прибори за еднократна употреба, заедно с по две филии хляб към всяка порция, предназначена за учениците от V до VІІ клас, и отговаряща на нормативните изисквания за грамаж, калоричност и др. за тази възрастова група;

7. готови за консумация супа и десерт от обяд – за учениците, които предварително, по тяхно желание и със собствени средства, са си закупили купони от ИЗПЪЛНИТЕЛЯ за предстоящата седмица, при условията на свободна консумация,

както и да прехвърли правото на собственост на доставените стоки на ВЪЗЛОЖИТЕЛЯ по т. 1 – 6, като ги предаде на работник – кухня в стола за хранене на ВЪЗЛОЖИТЕЛЯ, срещу единични цени на стоките по т. 1 – 6, посочени в ценовото предложение на ИЗПЪЛНИТЕЛЯ като участник, подал оферта, а срещу доставянето на храните по т. 1 – 6 ВЪЗЛОЖИТЕЛЯТ се задължава да плати цените в горепосоченото ценово предложение на ИЗПЪЛНИТЕЛЯ. ИЗПЪЛНИТЕЛЯТ се задължава да прехвърли правото на собственост на стоките по т. 7 на учениците, които предварително са си закупили купони от него, като предаде посочените стоки на работник – кухня в ученическия стол за хранене, който от своя страна е задължен да ги предаде на учениците, които са ги платили.

(2) Изпълнението на поръчката (доставянето на готовата храна за сутрешна и следобени закуски и готовата храна за обяд) трябва да бъде в съответствие с изискванията на:

1. Регламент (ЕС) № 1169/2011 на Европейския парламент и на Съвета от 25 октомври 2011 година за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията;

2. Закона за храните;

3. Наредба № 6 от 10.08.2011 г. за здравословно хранене на децата на възраст от 3 до 7 години в детски заведения;

4. Наредба № 9 от 16.09.2011 г. за специфичните изисквания към безопасността и качеството на храните, предлагани в детските заведения и училищата;

5. Наредба № 37 от 21.07.2009 г. за здравословно хранене на учениците;

6. Наредба № 16 от 28.05.2010 г. за изискванията за качество и контрол за съответствие на пресни плодове и зеленчуци;

7. Наредба № 5 от 25.05.2006 г. за хигиената на храните;

8. Наредба № 23 от 19.07.2005 г. за физиологичните норми за хранене на населението;

9. Наредба № 8 от 16.04.2002 г. за изискванията към използване на добавки в храните;

10. Наредба № 11 от 18.04.2002 г. за определяне на изискванията към границите на радиоактивното замърсяване на храните при радиационна авария;

11. Наредба № 16 за хигиенните и ветеринарно-санитарните изисквания за съхраняване и използуване на особено бързоразвалящите се хранителни продукти;

12. Наредба № 21 от 15.10.2002 г. за специфичните критерии и изисквания за чистота на добавките, предназначени за влагане в храни;

13. Наредба № 31 от 29.12.2003 г. за норми за максимално допустимите количества на остатъци от пестициди в храните;

14. Наредба № 31 от 29.07.2004 г. за максимално допустимите количества замърсители в храните;

15. Наредба за изискванията към бързо замразените храни,

както и с цялата действаща нормативна уредба относно производството, преработката и търговията с хранителни продукти.

(3) Ежеседмично ИЗПЪЛНИТЕЛЯТ на поръчката представя на работник – кухня в училището (възложител) за утвърждаване меню за следващата седмица, което да включва храни в необходимите количества, видове, съдържание, начин на приготовление и съхранение в пълно съответствие на всички приложими нормативни актове. Работник – кухня в училището (възложител) има право да изиска промяна в менюто, ако то или част от него не отговаря на задължителните нормативни изисквания. В този случай ИЗПЪЛНИТЕЛЯТ е длъжен да направи съответните промени в менюто.

(4) ИЗПЪЛНИТЕЛЯТ се задължава приготвяните и/или доставяни от него храни да включват храни в необходимите количества, видове, съдържание, начин на приготовление и съхранение в пълно съответствие на всички приложими нормативни актове, както и на утвърденото от работник – кухня в училището (възложител) меню за съответната седмица.

(5) Предлаганите натурални сокове да бъдат с 100 % плодово съдържание.

(6) Млякото, млечните продукти и хляба да са произведени по БДС или еквивалентно.

(7) Доставката на готовата за консумация храна е необходимо да включва следното:

1. сутрешна закуска за децата от подготвителната група и за учениците от първи до четвърти клас, като броят на порциите ще бъде уточняван със заявка от възложителя според броя на децата и учениците, които през съответния ден ще консумират храната, прогнозен брой учебни дни – 170 за учебната 2017/2018 г., за около 160 деца и ученици;

2. подкрепителна закуска преди обяда, съставена от плод/плодове – само за децата от подготвителната група, за около 24 деца, като броят на порциите ще бъде уточняван със заявка от възложителя според броя на децата, които през съответния ден ще консумират храната, прогнозен брой учебни дни – 170 за учебната 2017/2018 г.;

3. следобедна закуска за децата от подготвителната група – прогнозен брой деца: около 24 деца, като броят на порциите ще бъде уточняван със заявка от възложителя според броя на децата, които през съответния ден ще консумират храната, прогнозен брой учебни дни – 170 за учебната 2017/2018 г.,

като сутрешната закуска и следобедната закуска за един учебен ден трябва да бъдат различни като меню;

4. готова за консумация храна за обяд, състояща се от:

а) „първо ястие“ – (топла супа, таратор, др.);

б) „второ ястие“ – основно топло обедно ястие;

г) „трето ястие“ – десерт,

доставено в термо съдове и с пакетирани прибори за еднократна употреба, заедно с по 1 филия хляб към всяка порция, предназначена само за децата от подготвителната група, за около 24 деца, и отговаряща на нормативните изисквания за грамаж, калоричност и др. за тази възрастова група, като броят на порциите ще бъде уточняван със заявка от възложителя според броя на децата, които през съответния ден ще консумират храната, прогнозен брой учебни дни – 170 за учебната 2017/2018 г.;

5. топло основно ястие за обяд в термо съдове и с пакетирани прибори за еднократна употреба, с по две филии хляб към всяка порция, за учениците от полуинтернатните групи от І до ІV клас, и отговаряща на нормативните изисквания за грамаж, калоричност и др. за тази възрастова група, като броят на порциите ще бъде уточняван със заявка от възложителя според броя на учениците, които през съответния ден ще консумират храната, прогнозен брой учебни дни – 170 за учебната 2017/2018 г.;

6. топло основно ястие за обяд в термо съдове и с пакетирани прибори за еднократна употреба, с по две филии хляб към всяка порция, за учениците от полуинтернатните групи от V до VІІ клас, и отговаряща на нормативните изисквания за грамаж, калоричност и др. за тази възрастова група, като броят на порциите ще бъде уточняван със заявка от възложителя според броя на учениците, които през съответния ден ще консумират храната, прогнозен брой учебни дни – 170 за учебната 2017/2018 г.,

при прогнозен брой ученици в полуинтернатните групи от І до VІІ клас: общо 160 ученици,

като конкретният брой деца и ученици по т. 1 – 6 за всяка ежедневна (за учебен ден) доставка ще се уточнява по реда на ал. 9;

7. супа и десерт за обяд за учениците, които са си купили със свои средства купони.

(8) Доставянето на храна се осъществява всеки учебен ден от седмицата, два пъти на ден, както следва:

а) сутрешна, подкрепителна и следобедна закуски – до 8:30 ч. в съответния ден;

б) обяд при условията на настоящия договор – до 11:30 ч. в съответния ден,

съгласно Наредба № 6/10.08.2011 г. за здравословно хранене на децата на възраст от 3 до 7 години и Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училищата.

(9) Броят деца и ученици, за които ще трябва да се доставя закуска и обяд по ал. 7, т. 1 – 6, се уточняват с директора на училището (възложител) или с определен от него служител в деня на извършването на доставката, до 8:00 ч. сутринта.

(10) Доставката на храната да се извършва в съдове, съобразени с Наредба № 5/25.05.2006 г. за хигиената на храните и с хигиенните изисквания на оправомощените държавни органи.

(11) Приготвянето на храната да се извършва съгласно Наредба № 6/10.08.2011 г. за здравословно хранене на децата на възраст от 3 до 7 години и Наредба № 9/16.09.2011 г. за специфичните изисквания към безопасността и качеството на храните, предлагани в детските заведения и училищата.

(12) Порциите да са съобразени с дневните норми на прием на хранене и със специфичните потребности на хранещите се деца и ученици, според конкретната възрастова група.

(13) Доставената храна да бъде съпроводена с документ за качество.

(14) ИЗПЪЛНИТЕЛЯТ следва да доставя обяда в съдове за еднократна употреба, които да бъдат в термо кутии, с цел да се запази топлината на храната, както и да предостави пакетирани прибори за еднократна употреба.

(15) ВЪЗЛОЖИТЕЛЯТ има право да иска от ИЗПЪЛНИТЕЛЯ увеличаване или намаляване на броя порции на доставяната храна по ал. 7, т. 1 – 6, според броя на децата и учениците, които ще се хранят.

**(16) Доставяните храни следва да са приготвени с качествени продукти с доказан произход, да отговарят на нормативно установените изисквания за качество и за безопасност при употреба от крайни потребители, да отговарят на санитарните, ветеринарно-санитарните, хигиенните и други норми, установени от действащото в Р България и законодателство и на приложимите нормативни актове на органите на Европейския съюз, и/или на издадени от специализирани държавни контролни органи в съответствие с нормативни изисквания.**

(17) Ежедневно работник - кухня в училището (възложител) контролира количеството и качеството на храната и правилното рационално хранене на децата.

(18) При установяване на доставена храна, която не отговаря на настоящите технически спецификации и на договорните условия, включително на приложимите нормативни актове, работник – кухня в училището (възложител) или директора на училището (възложител), или друг служител, определен от него, има право да направи рекламация, като откаже приемането на доставката и изиска доставяне на храна, напълно отговаряща като съдържание, количество и качество, начин на доставяне на технически спецификации и на договорните условия, включително на приложимите нормативни актове. В този случай ИЗПЪЛНИТЕЛЯТ се задължава незабавно и своевременно, в срок до 30 (словом: тридесет) минути от съобщаването на рекламацията, да достави храна, която напълно съответства на технически спецификации и на договорните условия, включително на приложимите нормативни актове. В този случай транспортните разходи за неприетата доставка са за сметка на ИЗПЪЛНИТЕЛЯ.

**(19) ИЗПЪЛНИТЕЛЯТ се задължава всеки учебен ден да доставя и продава на хранещите се в ученическия стол, които предварително са си закупили от него купони за целта, на свободна консумация, супа и десерт, представляващи първо и трето ястия от топъл обяд, срещу купон на стойност (цена), която се заплаща от купуващия супата и/или десерта, за което ИЗПЪЛНИТЕЛЯТ му издава касова бележка. Изработването на купоните и продажбата им се организира от ИЗПЪЛНИТЕЛЯ и се извършва в ученическия стол за хранене.**

(20) Предаването на доставяната храна от служители на ИЗПЪЛНИТЕЛЯ на работник – кухня или на друго определено от ВЪЗЛОЖИТЕЛЯ лице се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ.

**ІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 2. (1) ВЪЗЛОЖИТЕЛЯТ или определените от него лица имат право:

1. да получават доставената готова храна за консумация, според утвърденото меню и съответстващи на всички договорни условия, в определения срок;

2. да проверяват дали доставените готови за консумация храни съответстват на изискванията по т. 1;

3. да откажат приемането на доставени готови за консумация храни, ако не съответстват на някое от условията по настоящия договор и да направят рекламация;

4. в случаите по т. 3 да изискат изпълнение съобразно изискванията на чл. 1 от договора, без ВЪЗЛОЖИТЕЛЯТ да дължи плащане на транспортни разходи за неприетата доставка;

5. да получат фактура за дължими плащания, съгласно условията и изискванията по настоящия договор.

(2) ВЪЗЛОЖИТЕЛЯТ се задължава да заплаща договорената цена в срок 5 (пет) работни дни от представянето на фактура на определените от ВЪЗЛОЖИТЕЛЯ лица след приемането на доставени готови за консумация храни от тях, в съответствие с другите клаузи от договора. Фактурата се представя за приетите доставки през предходния месец.

(3) ВЪЗЛОЖИТЕЛЯТ или определените от него лица са длъжни да съобщят на ИЗПЪЛНИТЕЛЯ своите възражения незабавно щом открият посочените в ал. 1, т. 3 несъответствия (недостатъци), включително и ако ги открият след приемането на доставени готови за консумация храни.

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 3. ИЗПЪЛНИТЕЛЯТ има право да получава цената на доставената стока в срока и при условията по чл. 2, ал. 2 и по чл. 5 от настоящия договор.

Чл. 4. ИЗПЪЛНИТЕЛЯТ се задължава:

1. да доставя хранителните продукти по вид и количество, посочени в утвърденото седмично меню, съответстващи на всички приложими български и европейски нормативни стандарти, регламентиращи изисквания към хранителните продукти и готовите за консумация храни, които се доставят за консумация на деца от подготвителни групи и на ученици в училищни столове за хранене, като стриктно спазва нормативните изисквания за количеството и съдържанието на храната, необходима за различните възрастови групи деца и ученици;

2. да доставя готовите за консумация храни в училищния стол на възложителя;

3. да доставя само храни, които са произведени и/или складирани единствено в обекти, отговарящи на чл. 12 от Закона за храните, и регистрирани по чл. 12, ал. 2 от ЗХр;

4. да доставя готови за консумация храни, които са в съответствие с добрите практики за производство и търговия с храни, системата за управление на безопасността на храните, системата за анализ на опасностите и критични контролни точки или съответните процедури, основани на нейните принципи, а също технологичната документация, въведени от ИЗПЪЛНИТЕЛЯ или търговеца или производителя, от които ги е купил;

5. да доставя храни, които в приложимите случаи са етикетирани и опаковани, съгласно изискванията на Закона за храните и приетите въз основа на него приложими нормативни актове;

6. да доставя готови за консумация храни, които притежават по-дълъг срок на годност, считано от деня на доставката;

7. да доставя готовите за консумация храни в определени в чл. 1, ал. 8 от договора срок;

8. да доставя готовите за консумация храни с негови собствени или наети превозни средства, отговарящи на нормативните изисквания за превозване на хранителни продукти в Наредба № 5/25.05.2006 г. за хигиената на храните.

9. да представи на определените от ВЪЗЛОЖИТЕЛЯ лица фактура за доставените през предходния месец при условията на точки 1 – 8 и приети готови за консумация храни;

10. в случаите по чл. 2, ал. 1, т. 3 и 4 от договора, да достави отново готови за консумация храни в определения в настоящия договор срок (чл. 1, ал. 18), като спази задълженията си, визирани в чл. 1 и 4, 1 – 9, без да му се дължи плащане на транспортни разходи за неприетата доставка;

11. да издава отделна фактура за доставените и приети от ВЪЗЛОЖИТЕЛЯ закуски, и отделна фактура за доставените и приети от ВЪЗЛОЖИТЕЛЯ обедни ястия по чл. 1, ал. 7, т. 4, 5 и 6 от договора, за предходния месец;

**12. при изпълнението на настоящия договор, както ИЗПЪЛНИТЕЛЯТ, така и неговите подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.**

**ІV. НАЧИН НА ПЛАЩАНЕ**

Чл. 5. (1) Цената по договора се плаща от ВЪЗЛОЖИТЕЛЯ по следната банкова сметка на ИЗПЪЛНИТЕЛЯ:

ТБ “.......................................” АД – клон .......................;

IBAN: ...................................................................

BIC: ………………………

Титуляр на сметката: .............................................................................................

(2) Цената по ал. 1 се плаща само за доставени закуски и основно топло ястие от обяда в термо съдове и пакетирани прибори за еднократна употреба, с по две филии хляб към всяка порция, по брой, уточнен по реда на чл. 1, ал. 9, които са приети от ВЪЗЛОЖИТЕЛЯ по договора като съответстващи на всички договорни условия и изисквания, на базата на издадена за това фактура за приетите доставки през предходния месец.

(3) Цената по ал. 1, при условията на ал. 2, се заплаща в срока по чл. 2, ал. 2 от договора.

(4) Цената на закупени от ученици или деца в подготвителна група купони за супа и десерт от обяда, при условията на свободна консумация, се заплащат от тях – купувачите, чрез предварително (предходната седмица) закупуване на купони, срещу издадена от ИЗПЪЛНИТЕЛЯ касова бележка.

**V. ОТГОВОРНОСТ И САНКЦИИ**

Чл. 6. (1) При виновно неизпълнение на задължения по този договор всяка от страните дължи обезщетение за причинени вреди, съгласно разпоредбите на гражданското законодателство.

(2) За забава, всяка страна дължи по 0.5 % от общата стойност на неизпълненото задължение, за всеки просрочен ден.

(3) За неизпълнение на задължението си по чл. 1, ал. 18 и чл. 4, т. 10 от договора, в определения срок, ИЗПЪЛНИТЕЛЯТ дължи неустойка в размер на 500 лв. за всеки отделен случай на такова неизпълнение.

Чл. 7. (1) Обезщетение не се дължи за неизпълнение или забава, когато са причинени от непреодолима сила (форсмажорни обстоятелства).

(2) За възникването и преустановяването на непреодолимата сила ИЗПЪЛНИТЕЛЯТ се задължава в тридневен срок писмено да уведоми ВЪЗЛОЖИТЕЛЯ. Непреодолимата сила трябва да бъде потвърдена писмено от БТПП. Ако ВЪЗЛОЖИТЕЛЯТ не бъде уведомен за непреодолимата сила или тя не бъде потвърдена от БТПП, ИЗПЪЛНИТЕЛЯТ не може да се позовава на непреодолимата сила.

(3) Не е налице непреодолима сила, ако съответното събитие е вследствие на неположена грижа от страна на ИЗПЪЛНИТЕЛЯ или при полагане на дължимата грижа то може да бъде преодоляно.

**VІ. ГАРАНЦИЯ ЗА ИЗПЪЛНЕНИЕ НА ДОГОВОРА**

*(забележка: тези клаузи ще бъдат редактирани в зависимост от вида гаранция за изпълнение на договора, която определеният за изпълнител на поръчката ще избере)*

Чл. 8. (1) Преди сключването на настоящия договор, ИЗПЪЛНИТЕЛЯТ е внесъл/учредил/представил в полза на ВЪЗЛОЖИТЕЛЯ гаранция за изпълнение на договора, която по вид е парична гаранция, внесена по следната банкова сметка: ....... / банкова гаранция, със срок на валидност: 28.06.2018 г. / застраховка, която обезпечава изпълнението чрез покритие на отговорността на изпълнителя, със срок на валидност: 28.06.2018 г., в размер на 1 %, равняващ се на ......... лв. от обща стойност с ДДС на настоящия договор, която обща стойност с ДДС само с цел определяне размера на левовата равностойност на настоящата гаранция се приема, че е ............................ лв. с ДДС *(забележка: паричните суми ще се изчислят и попълнят на мястото на многоточията в зависимост от предложените единични цени от участника, определен за изпълнител на поръчката, умножени по съответните бройки деца/ученици и произведенията ще се умножат по съответните учебни дни, през които ще се доставят съответните позиции, и така получените произведения ще бъдат събрани, за да се получи общия сбор, който ще бъде индикативната обща стойност на договора, само с цел определяне левовата равностойност на гаранцията)*

(2) В случай че ИЗПЪЛНИТЕЛЯТ не изпълни свое задължение по договора, поради което трябва да плати обезщетение на ВЪЗЛОЖИТЕЛЯ, последният има право да удовлетвори вземането си като усвои в своя полза съответния на това вземане размер на гаранцията по ал. 1.

(3) В срок до 3 работни дни след прекратяването на настоящия договор ВЪЗЛОЖИТЕЛЯТ е длъжен да върне / освободи гаранцията в полза на ИЗПЪЛНИТЕЛЯ в нейния пълен размер, без да дължи лихви, ако ИЗПЪЛНИТЕЛЯТ е изпълнил точно и в пълен обем своите договорни задължения, или да върне / освободи остатъка от гаранцията след усвояването на нейна част по ал. 2.

(4) В случай че ВЪЗЛОЖИТЕЛЯТ неоснователно задържи гаранцията или част от нея, той дължи на ИЗПЪЛНИТЕЛЯ неустойка по чл. 6, ал. 2 от настоящия договор.

**VІІ. ДЕЙСТВИЕ И СРОК НА ДОГОВОРА**

Чл. 9. (1) Договорът влиза в сила от деня на сключването му и действа за срок до 15.06.2018 г. по отношение на задължението на ИЗПЪЛНИТЕЛЯ да доставя определените с настоящия договор стоки, а по отношение на плащането на доставките, извършени през месец юни 2018 г., срокът на договора е до 22.06.2018 г.

(2) ИЗПЪЛНИТЕЛЯТ се задължава да доставя договорените готови храни през всеки учебен ден по време на учебната 2017/2018 г. – от 18.09.2017 г. до 15.06.2018 г.

**VІІІ. ИЗМЕНЕНИЕ НА ДОГОВОРА**

Чл. 10. Настоящият договор може да бъде изменян с писмен анекс, сключен между страните, единствено при наличие на обективни причини за това.

**ІХ. ПРЕКРАТЯВАНЕ НА ДОГОВОРА**

Чл. 11. (1) Договорът се прекратява:

1. с изтичане срока на неговото действие;

2. по взаимно съгласие между страните, изразено писмено;

3. с тримесечно писмено предизвестие, чийто срок започва да тече от датата на получаването му;

4. при условията и по реда на чл. 87 от Закона за задълженията и договорите;

Чл. 12. (1) ВЪЗЛОЖИТЕЛЯТ може да прекрати договора с или без предизвестие, ако в резултат на обстоятелства, възникнали след сключването му, не е в състояние да изпълни своите задължения. В този случай той дължи на ИЗПЪЛНИТЕЛЯ обезщетение за претърпените вреди от подписването на договора.

(2) ВЪЗЛОЖИТЕЛЯТ може да прекрати договора с или без предизвестие, когато два или повече пъти ИЗПЪЛНИТЕЛЯТ не изпълни свое задължение по чл. 4, т. 10 от договора, с изключение на случаите, когато лошото качество се дължи на непреодолима сила, доказана по реда на чл. 7, ал. 2 от договора.

(3) Ако прекратяването на договора в случаите на ал. 1 и 2 е с предизвестие, то трябва да е в писмена форма, и е с едномесечен срок, който започва да тече от датата на получаването му.

Чл. 13. ИЗПЪЛНИТЕЛЯТ може да прекрати договора по реда на чл. 12, когато ВЪЗЛОЖИТЕЛЯТ виновно не изпълни свое задължение по чл. 2, ал. 2 от договора, в срок до 30 (тридесет) дни след падежа.

**Х. ЗАКЛЮЧИТЕЛНИ РАЗПОРЕДБИ**

Чл. 14. Адресите за кореспонденция на страните са тези, посочени в началото на договора. При промяна на своя адрес, всяка страна се задължава да уведоми другата за новия си адрес в тридневен срок от промяната. В противен случай всички съобщения се връчват на адреса на управление и в седалището, вписани в официални публични регистри за съответния вид юридическо/физическо лице и се считат за валидно съобщени.

Чл. 15. За неуредените случаи в този договор, възникнали по повод регламентираното с него правоотношение, се прилагат нормите на Закона за задълженията и договорите, Търговския закон, както и на други приложими нормативни актове на българското законодателство.

Чл. 16. Неразделна част от настоящия договор са:

1. Предложена цена на ИЗПЪЛНИТЕЛЯ като участник в оценяването на събраните оферти;

2. Техническо предложение на ИЗПЪЛНИТЕЛЯ като участник в оценяването на събраните оферти за възлагане на настоящата поръчка.

Договорът се състави и подписа в два еднакви екземпляра, един за ИЗПЪЛНИТЕЛЯ и един за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**.................................... ........................................**

**Счетоводител:**